દાંપત્યજીવનને લગતા ગમે એટલા જોક્સ ફટકારીએ, જમીની હકીકત જુદી જોવા મળે છે. જોરુ સાથે જુલમ અને જાકારો વણાઈ ગયેલા શબ્દો છે. નવું ઘર સ્વીકારશે કે નહીં એનો ફફડાટ જ્યાં સુધી નવોઢામાં હોય ત્યાં સુધી તેની મહેંદીનો રંગ ખીલતો નથી. કહેવા માટે દીકરી, પણ મનમાં હોય ઠીકરી એવા માપદંડ ન ચાલે. નારીને નછડ નછડ કરતું ખામીગ્રસ્ત પુરુષાતન વિકલાંગ સંવેદનાની નિશાની છે. સ્ત્રીના આદરથી ઘર ઊંચું આવે છે અને તેની અવગણનાથી ભીંતો ઉઝરડાય છે. કંકુના થાપા કંકાસના થાપામાં ન પરિણમે એની જવાબદારી ઉભય પક્ષે છે. અસ્વીકારના છાલા સાડી તળે ઢંકાયેલા હોય તેથી પીડા કંઈ ઓછી નથી થતી.